**RAZVRŠČANJE PREDMETOV NA PORTALU LoPolis PRO ZA STARŠE**

Ko administrator odpre prijave, bodo starši na prvi strani portala LoPolis PRO, na **Pregledu**, videli, da imajo obvestilo, da je potrebno izpolniti xx obrazcev (leva slika). Klik na obvestilo jih prestavi na sklop **Soglasja in obrazci**, kjer bodo s klikom na **Prijavo na izbirne predmete** lahko razvrščali izbirne predmete, ki bi jih njihov otrok rad obiskoval v prihodnjem šolskem letu (desna slika). Če prijava na izbirne predmete še ni izpolnjena, ima **status Neizpolnjeno**, poleg pa je tudi napisano, do kdaj mora biti prijava na izbirne predmete oddana.

 

* **Št. ur za izbirne predmete**

Starši imajo možnost označiti, ali želijo, da je učenec oproščen izvajanja izbirnih predmetov (označijo, da bi učenec izvajal 0 ali samo 1 uro izbirnih) oz. mu dodati še eno uro (3 ure - ena dodatna ura). Privzeto pa je označeno, da želi učenec obiskovati 2 uri.



* **Navodila za razvrščanje predmetov**

Starši imajo na portalu navodila, kako razvrstijo predmete - če jim razvrščanje povzroča težave, naj si pomagajo s klikom na možnost **Kako razvrstiti?** Odpre se novo okno, kjer je prikazano in opisano, kako lahko razvrščajo predmete.



* **Razvrščanje predmetov**

**Predmet enostavno primejo** ter ga razvrstijo na vrh lestvice oz. na ustrezno mesto. Starši naj ne razporejajo vseh izbirnih predmetov v tabeli, še posebej, če je nabor res velik, ampak naj na vrh prestavijo par predmetov, ki jih otrok želi obiskovati v prihodnjem letu. **Največjo težo bodo imeli predmeti razporejeni na vrhu seznama.**

Ko predmete ustrezno razporedijo, naj kliknejo na gumb **Zaključi**pod tabelo.





* **Obvestilo in ponovno urejanje predmetov**

Ko kliknejo Zaključi, se zgoraj v zelenem okvirčku pokaže obvestilo, da je prijava shranjena na datum, ko so prijavo oddali ter do kdaj so prijave odprte. S klikom na gumb **Uredi**dobijo starši možnost ponovnega urejanja oz. razvrščanja izbirnih predmetov, vendar samo do datuma, ko so prijave odprte.



* **Prijava je oddana**

Ko je prijava na izbirne predmete oddana, se ji status Neizpolnjeno spremeni v **Oddano**.



Kranj, 24. 3. 2025

Lep pozdrav,

ekipa LoPolis PRO

